Source: http://docplayer.fi/5424811-Kivijarven-kunta-poytakirja-kunnanvaltuusto-kokousnumero-3-2015-aika-maanantaina-25-05-2015-klo-19-00-19-55.html
Timestamp: 2018-08-15 14:22:54+00:00
Document Index: 17156072

Matched Legal Cases: ['kko ', 'kko ', 'kko ', 'kko ', 'kko ', 'kko ']

KIVIJÄRVEN KUNTA. Pöytäkirja. Kunnanvaltuusto. Kokousnumero 3/ 2015 Aika Maanantaina klo - PDF
KIVIJÄRVEN KUNTA. Pöytäkirja. Kunnanvaltuusto. Kokousnumero 3/ 2015 Aika Maanantaina klo
Download "KIVIJÄRVEN KUNTA. Pöytäkirja. Kunnanvaltuusto. Kokousnumero 3/ 2015 Aika Maanantaina 25.05.2015 klo 19.00 19.55"
1 Pöytäkirja Kokousnumero 3/ 2015 Aika Maanantaina klo Paikka Valtuustosali
2 KOKOUSKUTSU / ASIALISTA Maanantaina klo Valtuustosali Nro 3 / 2015 ASIA LIITE 17 6 KOKOUKSEN LAILLISUUS JA PÄÄTÖSVALTAISUUS 18 PÖYTÄKIRJANTARKASTAJIEN VALINTA 19 ERON MYÖNTÄMINEN YRJÖ HAVAKSELLE KUNNAN LUOTTAMUSTOIMISTA 20 RIITTA KARPPASEN LUOTTAMUSTOIMIEN TOTEAMINEN PÄÄTTYNEEKSI 21 7 KIVIJÄRVEN KESKUSTAN JA POHJOISEN ALUEEN VESI- JA VIEMÄRILAITOKSEN TOIMINTA-ALUEIDEN PÄIVITYKSEN HYVÄKSYMINEN 22 ANTTI URPILAISEN JA RIITTA SARÉNIN VALTUUSTOALOITE / KUIVANMAANTONTTIEN MARKKINOINNIN TEHOSTAMINEN NUORTEN PERHEIDEN SAAMISEKSI KUNTAAN 23 8 PÄÄOMASIJOITUS KESKI-SUOMEN VERKKOHOLDING OY:ÖÖN SEKÄ TAKAUS KUNTARAHOITUKSELLE JA VÄLILLINEN OSALLISTUMINEN MÄÄRÄYSVALTAAN KESKI- SUOMEN VALOKUITUVERKOT OY:SSÄ 24 KIIREELLISET ASIAT 25 MUUT MAHDOLLISET ASIAT Pöytäkirja on nähtävillä: Kunnanvirastolla MERK. EEVA-LIISA TOBIASSON n puheenjohtaja
3 KOKOUSPÖYTÄKIRJA Nro 3 / KOKOUSAIKA Maanantaina klo KOKOUSPAIKKA SAAPUVILLA OLLEET JÄSENET MUUT SAAPUVILLA OLLEET (ja läsnäolon peruste) Valtuustosali x Hakkarainen Olavi, I vpj. x Hautanen Maire x Holm Risto - Kalmari Anne x Kauppinen Asko x Kinnunen Sirpa x Korpi Jussi x Kotilainen Jarno x Leppänen Erkki x Leppänen Heikki x Liimatainen Marjatta x Moisio Erja x Näsi Heikki x Sarén Riitta x Sorsamäki Airi x Tobiasson Eeva-Liisa, pj. x Urpilainen Antti, 2 vpj. Möttönen Kirsti, khall:n jäsen Helppikangas Pekka, kunnanjohtaja, pöytäkirjanpitäjä Pekkarinen Hanna-Kaisa, sivistysjohtaja LAILLISUUS JA PÄÄTÖSVALTAISUUS 17 ASIAT PÖYTÄKIRJAN TARKASTUSTAPA PÖYTÄKIRJAN ALLEKIRJOITUS JA VARMENNUS 18 Puheenjohtaja Pöytäkirjapitäjä PÖYTÄKIRJAN TARKASTUS Pöytäkirja on tarkastettu ja todettu kokouksen kulun mukaiseksi. Pöytäkirjan käsittelylehdet on varustettu nimikirjaimillamme. Eeva-Liisa Tobiasson Tarkastusaika Kunnanvirastolla Allekirjoitukset Pekka Helppikangas PÖYTÄKIRJA ON PIDETTY YLEISESTI NÄHTÄVÄNÄ Airi Sorsamäki Paikka ja päivämäärä Kunnanvirastolla Virka-asema Kunnanjohtaja Jarno Kotilainen Allekirjoitus
4 KOKOUKSEN LAILLISUUS JA PÄÄTÖSVALTAISUUS Kvalt Liite nro 6. n työjärjestyksen 8 :n mukaan kutsu valtuuston kokoukseen on vähintään kuusi (6) päivää ennen kokousta lähetettävä erikseen kullekin valtuutetulle sekä niille, joilla on kokouksessa läsnäolo- ja puheoikeus. Samassa ajassa on kokouksesta annettava yleisesti tieto julkisten kuulutusten ilmoitustaululla. Kokouskutsussa on ilmoitettava kokouksen aika ja paikka sekä käsiteltävät asiat. Kutsu kunnanvaltuuston kokoukseen on julkaistu kunnan ilmoitustaululla sekä esityslista on julkaistu kunnan kotisivulla Esityslista on lähetetty erikseen kullekin valtuutetulle, kunnanhallituksen jäsenille ja kunnanjohtajalle. Kokouksen kutsu, jossa on ilmoitettu kokouksen aika ja paikka on lisäksi julkaistu Viispiikkinen -lehdessä Kuntalain 58 :n mukaan kunnanvaltuusto on päätösvaltainen, kun vähintään kaksi kolmasosaa valtuutetuista on saapuvilla. n työjärjestyksen 14 :n mukaan valtuuston kokous aloitetaan nimenhuudolla, joka toimitetaan aakkosjärjestyksessä. Kun nimenhuuto on toimitettu, puheenjohtaja toteaa esteen ilmoittaneet valtuutetut ja läsnä olevat varavaltuutetut. Liitteenä nro 6 on nimenhuutoluettelo. Suoritetussa nimenhuutoäänestyksessä oli läsnä 16 valtuutettua. Anne Kalmari oli poissa eikä läsnä ollut hänen tilalleen kutsuttavaa varavaltuutettua. Kokous todettiin laillisesti kokoon kutsutuksi ja päätösvaltaiseksi.
5 PÖYTÄKIRJANTARKASTAJIEN VALINTA Kvalt Ehdotus: valitsee kaksi valtuutettua tarkastamaan tästä kokouksesta laadittavan pöytäkirjan. Korven ja Holmin vuorollaan tekemien päätösten mukaisesti pöytäkirjantarkastajiksi valittiin Airi Sorsamäki ja Jarno Kotilainen.
6 ERON MYÖNTÄMINEN YRJÖ HAVAKSELLE KUNNAN LUOTTAMUSTOIMISTA Khall Yrjö Havas anoo päivätyllä kirjelmällään eroaa kaikista luottamustehtävistään paikkakunnalta muuton vuoksi. Kuntalain 33 (Yleinen vaalikelpoisuus) mukaan vaalikelpoinen kunnan luottamustoimeen on henkilö, jonka kotikunta kyseinen kunta on. Yrjö Havas on Kokoomuksen varavaltuutettu sekä hänet on valittu keskusvaalilautakunnan varajäseneksi sijaantulonumerolla 5. (Kunnanjohtaja Pekka Helppikangas, puh ) Kunnanjohtaja: Kunnanhallitus esittää kunnanvaltuustolle, että Yrjö Havakselle myönnetään ero keskusvaalilautakunnan varajäsenyydestä ja että valtuusto valitsee uuden varajäsenen vaalilautakuntaan sijalle viisi. Päätösesitys hyväksyttiin yksimielisesti Kvalt Päätösesitys hyväksyttiin yksimielisesti. Keskusvaalilautakunnan viidenneksi varajäseksi valittiin yksimielisesti Matti Kinnunen, osoite Haankalliontie 27, Kivijärvi. Tiedoksi Yrjö Havas Matti Kinnunen Keskusvaalilautakunta
7 RIITTA KARPPASEN LUOTTAMUSTOIMIEN TOTEAMINEN PÄÄTTYNEEKSI Khall Sivistyslautakunnan jäsen Sirpa Mannisen henkilökohtainen varajäsen Riitta Karppanen on muuttanut pois paikkakunnalta Kuntalain 33 (Yleinen vaalikelpoisuus) mukaan vaalikelpoinen kunnan luottamustoimeen on henkilö, jonka kotikunta kyseinen kunta on. 37 (Vaalikelpoisuuden menettäminen) Luottamushenkilön menettäessä vaalikelpoisuutensa on sen toimielimen, jonka valittava luottamushenkilö on, todettava luottamustoimi päättyneeksi. Valtuutetun osalta päätöksen tekee valtuusto. Päätös pannaan täytäntöön heti. (Kunnanjohtaja Pekka Helppikangas, puh ) Kunnanjohtaja: Kunnanhallitus esittää valtuustolle sen toteamista, että Riitta Karppasen luottamustoimi sivistyslautakunnan varajäsenenä on päättynyt vaalikelpoisuuden menettämisen vuoksi. Kunnanhallitus esittää valtuustolle, että sivistyslautakunnan jäsen Sirpa Manniselle valitaan uusi henkilökohtainen varajäsen. Päätösesitys hyväksyttiin yksimielisesti Kvalt Päätösesitys hyväksyttiin yksimielisesti. Sirpa Mannisen henkilökohtaiseksi varajäseneksi valittiin yksimielisesti Minna Hytönen. Tiedoksi Riitta Karppanen Minna Hytönen Sivistysosasto
8 KIVIJÄRVEN KESKUSTAN JA POHJOISEN ALUEEN VESI- JA VIEMÄRILAITOKSEN TOIMINTA-ALUEIDEN PÄIVITYKSEN HYVÄKSYMINEN Teknltk Liite nro 5. Kunnan alueella vesi- ja viemärihuoltolaitosten toiminta-alueiden tulee kattaa alueet, joilla kiinteistöjen liittäminen vesihuoltolaitok-sen vesijohtoon tai viemäriin on tarpeen asutuksen taikka vesi-huollon kannalta asutukseen rinnastuvan elinkeino- ja vapaa-ajantoiminnan määrän tai laadun vuoksi. Kunta hyväksyy alueellaan toimivalle vesihuoltolaitokselle toimin-taalueen ja tarvittaessa muuttaa hyväksyttyä toiminta-aluetta vesihuoltolaitoksen esityksestä tai, jos laitos ei tällaista esitystä ole tehnyt, laitosta kuultuaan. Ennen toiminta-alueen hyväksymistä tai muuttamista asiasta on pyydettävä lausunto valvontaviranomaiselta sekä varattava alueen kiinteistöjen omistajille ja haltijoille tilaisuus tulla kuulluiksi. Toiminta-alueen tulee olla sellainen, että vesihuoltolaitoksen voidaan katsoa kykenevän huolehtimaan vastuullaan olevasta vesihuollosta taloudellisesti ja asianmukaisesti. Hyväksyessään toiminta-alueen kunnan tulee toiminta-alueen eri osien vesihuollon tarpeet huomioon ottaen määrittää alueet, jotka on saatettava vesihuoltolaitoksen vesijohtoverkoston piiriin, sekä alueet, jotka on saatettava laitoksen viemäriverkostojen piiriin. Hyväksymispäätöksen yhteydessä on myös asetettava tavoitteellinen aikataulu toiminta-alueen eri osien saattamiselle verkostojen piiriin (Vesihuoltolaki 7-8 ). Kivijärven vesihuoltolaitoksen veden ja viemärin toiminta-alueet on tarkastettu viimeksi Vesihuollon kehittämissuunnitelman yhteydessä vuoden 2012 aikana. Toiminta-alueet on rajattu siten, että pohjana on ollut 100 m etäisyys runkolinjasta ja tarkka rajaus on tehty kiinteistönrajojen, teiden ja muiden maamerkkien mukaan siten, että rajaus on kartalla yksikäsitteinen. Vesistöt on rajattu toiminta-alueen ulkopuolelle. Kivijärven kunnan talousarvion investointiosaan on varattu vuodelle 2015 Hoikanperän vesihuoltohankkeelle Ko. hankealue on jo aiemmin ollut toiminta-alueena vesilaitoksen osalta. Hoikanperän vesihuoltohankealue sijaitsee pohjavesialueella, jol-la jätevesien maahan imeyttäminen on kielletty. Hoikanperän osalta toiminta-alue on rajattu 100 m etäisyydelle runkolinjasta ja lisäksi on huomioitu kiinteistöjen rajojen mukaises-ti ns. luonnollinen rajaaminen. Rajauksessa on käytetty samaa etäisyyttä runkolinjasta, kuin aikaisemmissakin toimintaaluerajauksissa. Hoikanperän alue on osana Kivijärven keskustan- ja pohjoisen alueen toiminta-aluetta. Voimassa olevaan vesilaitoksen toimintaaluerajaukseen on tehty muutosta veden osalta siten, että sitä on
9 laajennettu ja yhdenmukaistettu yksittäisten kiinteistöjen osalta vastaamaan viemärilaitoksen toiminta-aluetta Hoikanperän osalla. Kartta toiminta-alueesta on liitteenä nro 5. (Tekninen johtaja Jukka Hertteli, puh ) Tekninen johtaja: Tekninen lautakunta asettaa Kivijärven keskustan ja pohjoisen osan vesi- ja viemärilaitoksen toiminta-alue ehdotuksen nähtäville väliseksi ajaksi, jonka aikana alueen kiinteistöjen omistajilla ja haltijoilla on mahdollisuus lausua asiasta mielipiteensä. Lisäksi toiminta-alue-ehdotuksesta pyydetään lausunnot Keski- Suomen ELY-keskukselta sekä terveystarkastajalta ja ympäristösihteeriltä mennessä. Päätösesitys hyväksyttiin yksimielisesti Teknltk Liite nro 12. Kivijärven keskustan ja pohjoisen osan vesi- ja viemärilaitoksen toimnta-alue ehdotus on ollut nähtävillä välien ajan, jonka aikana alueen kiinteistöjen omistajilla on ollut mahdol-lisuus lausua mielipiteensä. Kiinteistöjen omistajilta ei ole tullut määräaikaan mennessä mielipiteitä ko. asiasta. Nähtävillä ollut toiminta-aluekartta on liitteessä nro 12. Pohjoisen Keski-Suomen Ympäristötoimen ympäristöterveysvalvonta on antanut lausunnon toiminta-alue ehdotuksesta. Lausun-to on liitteessä nro 12. Kunnan terveydensuojeluviranomaisen lausunto: Vesihuoltolain 7 mukaan kunnan alueella vesihuoltolaitosten toiminta-alueiden tulee kattaa alueet, joilla kiinteistöjen liittäminen vesihuoltolaitoksen vesijohtoon tai jätevesiviemäriin on tarpeen toteutuneen tai suunnitellun yhdyskuntakehityksen vuoksi. Kivijärven vesi- ja viemärilaitoksen toiminta-alueen muutos Hoikanperän alueella kattaa hyvin Lintuharjun I-luokan pohjavesialueella sijaitsevat asutuksen ja muun alueen tiheämmän asutuksen. Pyydän huomioimaan toiminta-aluetta supistettaessa Vesihuoltolain 8 a jonka mukaan Tehdessään päätöksen vesihuoltolaitok-sen toiminta-alueen supistamisesta kunnan on samalla päätettä-vä, miten vesihuolto turvataan niillä laitoksen verkostoihin liitetyillä
10 kiinteistöillä, jotka jäävät toiminta-alueen ulkopuolelle. Keski-Suomen Ely-Keskus on antanut lausunnon toiminta-alue ehdotuksesta. Lausunto on liitteessä nro 12. Keski-Suomen ELY:n lausunto: Hoikanperän alueen toiminta-alue-esitys on esitetty riittävän selvällä kartalla, jotta siitä näkee suunnitellun viemäriverkoston sijainnin ja sen, mitkä kiinteistöt kuuluvat toimintaalueeseen.toiminta-alue kattaa hyvin alueen, johon tullaan lähitulevaisuudessa rakentamaan viemäriverkosto. Toiminta-alueen rajaus on määritelty pääosin rantaviivaa, kiinteistöjen rajoja ja muita selviä maamerkkejä hyväksi käyttäen. Tämä on hyvä asia, sillä näin saadaan toiminta-alueen kulku maastossa tarvittaessa tarkas-ti selville. Lisäksi Keski-Suomen ELY pyytää kunnassa tehtävän toimintaaluepäätöksen tiedokseen. Päätökseen tulee liittää valitusosoitus, koska vesihuoltolain 32 :n mukaan valvontaviranomaisella on valitusoikeus hyväksymispäätökseen. (Tekninen johtaja Jukka Hertteli, puh ) Tekninen johtaja: Tekninen lautakunta hyväksyy ja esittää edelleen kunnanhallitukselle ja kunnanvaltuustolle Kivijärven keskustan ja pohjoisen osan vesi- ja viemärilaitoksen toiminta-alueen hyväksymistä liitteen nro 12 mukaisesti. Myös toiminta-alueen ulkopuolisilla kiinteistöillä on mahdollisuus liittyä vesi- ja viemäriverkostoihin mikäli se on taloudellisesti ja muutoin tarkoituksenmukaista. Päätösesitys hyväksyttiin yksimielisesti. Tiedoksi Kunnanhallitus/kunnanvaltuusto Khall Liite nro 9. (Kunnanjohtaja Pekka Helppikangas, puh ) Kunnanjohtaja: Kunnanhallitus esittää valtuustolle, että Kivijärven keskustan ja pohjoisen osan vesi- ja viemärilaitoksen toiminta-alueen hyväksymistä liitteen 9 mukaisesti.
11 Kunnanhallitus esittää, että myös toiminta-alueen ulkopuolisilla kiinteistöillä on mahdollisuus liittyä vesi- ja viemäriverkostoihin mikäli se on taloudellisesti ja muutoin tarkoituksenmukaista. Päätösesitys hyväksyttiin yksimielisesti Kvalt Liite nro 7. Päätösesitys hyväksyttiin yksimielisesti. Tiedoksi Toimeksi Keski-Suomen ELY-keskus Tekninen osasto
12 ANTTI URPILAISEN JA RIITTA SARÉNIN VALTUUSTOALOITE / KUIVANMAANTONTTIEN MARKKINOINNIN TEHOSTAMINEN NUORTEN PERHEIDEN SAAMISEKSI KUNTAAN Kvalt Urpilainen ja Saren jättivät seuraavan valtuustoaloitteen: Ns. kuivanmaantonttien markkinoinnin tehostaminen nuorten perheiden saamiseksi kuntaan. Esitämme tonttien myyntiä 5 euron nimellishintaan kappale, (rakentamisvelvoite) koska kaavoitus, vesi- ja viemäriliittymät on rakennettu kymmeniä vuosia sitten, eivätkä ne tuota mitään. (OKtalojen rakentaminen on tosi vähäistä + muuttotappiollisia vuosia.) Saataisiin nuoria kuntaan ja myös kiinteistöveroja tonttienkin osalta. Paluumuuttajat Antti Urpilainen Riitta Saren Aloite lähetetään teknisen osaston valmisteltavaksi Teknltk Vuoden 2014 aikana Kivijärven kunta on myynyt kolme tonttia asemakaava-alueelta, joiden myyntihinnat olivat 1 / m² ja siihen on lisätty minimi (80 m²) veloitus vesi- ja viemäriliittymämaksua, joka hyvitetään lopullisesta liittymämaksusta. Kunnalla on vapaita rakentamattomia tontteja mm. Pikkutiellä, Haankalliontiellä, Mäntytiellä ja Honkatiellä. Osalla alueista on kunnallistekniikka rakennettu valmiiksi, mutta mm. Mäntytien osalta tie on rakentamatta ja vesi- ja viemäriverkko keskeneräinen. (Tekninen johtaja Jukka Hertteli, puh ) Tekninen johtaja: Rakentamattomat Kivijärven kunnan omistamat tontit laitetaan kunnan kotisivulle näkyville. Tekninen lautakunta esittää kunnanhallitukselle, että sellaiset rakentamattomat tontit, joiden osalta kunnallistekniikka on
13 rakennettu valmiiksi myydään 5 /tontti määräaikaiskampanjalla, joka päättyy Lisäksi veloitetaan vesi- ja viemärilittymämaksu kunnanvaltuuston hyväksymän taksoituksen mukaisesti rakentamisvaiheessa. Tontin ostajalle asetetaan rakentamisvelvoite siten, että rakentaminen on aloitettava kolmen vuoden kuluessa ja rakennusten on oltava valmiit viiden vuoden kuluessa tontin ostamisesta. Päätösesitys hyväksyttiin yksimielisesti. Tiedoksi Kunnanhallitus Khall (Kunnanjohtaja Pekka Helppikangas, puh ) Maapolitiikan maanluovutusta koskevan kohdan mukaan kiinteistöjen myyntitaksat määrittelee valtuusto. Kunnanjohtaja: Rakentamattomat Kivijärven kunnan omistamat tontit laitetaan kunnan kotisivulle näkyville. Kunnanhallitus esittää kunnanvaltuustolle, että sellaiset rakentamattomat tontit, joiden osalta kunnallistekniikka on rakennettu valmiiksi, myydään 5 /tontti määräaikaiskampanjalla, joka päättyy Lisäksi veloitetaan vesi- ja viemärilittymämaksu kunnanvaltuuston hyväksymän taksoituksen mukaisesti rakentamisvaiheessa. Tontin ostajalle asetetaan rakentamisvelvoite siten, että rakentaminen on aloitettava kolmen vuoden kuluessa ja rakennusten on oltava valmiit viiden vuoden kuluessa tontin ostamisesta. Päätösesitys hyväksyttiin yksimielisesti
14 Kvalt Päätösesitys hyväksyttiin yksimielisesti. Toimeksi Tekninen osasto
15 PÄÄOMASIJOITUS KESKI-SUOMEN VERKKOHOLDING OY:ÖÖN SEKÄ TAKAUS KUNTARAHOITUKSELLE JA VÄLILLINEN OSALLISTUMINEN MÄÄRÄYSVALTAAN KESKI-SUOMEN VALOKUITUVERKOT OY:SSÄ Khall Liite nro 10. (OSA LIITTEISTÄ ON SALAISIA, laki viranomaisten toiminnan julkisuudesta 6 luku kohta) 1. Taustaa Laajakaistarakentamisen tuesta haja-asutusalueilla annettu laki (1186/2009,jäljempänä Laajakaistatukilaki ) mahdollistaa laajakaistarakentamisen tukemisen valtion varoista. Tukea myönnetään rajatulle harvaan asutulle alueelle rakennettavaan verkkoon. Tuen edellytyksenä on, että tuen saaja sitoutuu siihen, että tuen avulla rakennetussa viestintä-verkossa tarjotaan palveluita vähintään 10 vuoden ajan. Keski-Suomen liitto kilpailutti vuosina laajakaistatukilain säätämällä tavalla Keski-Suomen hajaasutusalueen supernopeiden tietoliikenneyhteyksien toteuttamisen kuntakohtaisina hankkeina. Kivijärven hankkeen toteuttajaksi ja tuen saajaksi valikoitui Verkko-osuuskunta Kuuskaista (jäljempänä Kuuskaista Osk (Operaattorisopimus, LIITE 1). Kuuskaista Osk ei kuitenkaan kyennyt järjestämään toteutuksessa tarvittavaa rahoitusta. Laajakaistahankkeen toteutumisen varmistamiseksi kuusi Keski- Suomen kuntaa ovat perustaneet Keski-Suomen Verkkoholding Oy:n (jäljempänä Verkkoholding ), joka omistaa 90 % Keski- Suomen Valokuituverkot Oy:stä (jäljempänä KSVV ), jolle ko. kuuden kunnan em. Kuuskaista Osk:n kanssa tehdyt operaattorisopimukset on siirretty. KSVV on voittoa tavoitteleva yhtiö ja tähtää kannattavaan liiketoimintaan. Se on rakentanut jo valmiiksi neljän kunnan tukialueet, jotka jo pääosin ovat toiminnassa. Lisäksi KSVV on aloittanut kaupallisen verkon rakentamista. KSVV:n investointi- ja rahoitussuunnitelma ilmenee oheisesta liitteestä Asian valmistelu Kuuskaista Osk, jonka kanssa Kivijärven kunnalla on voimassa oleva operaattorisopimus, ei ole saanut rahoitusta eikä se ole pystynyt jatkamaan operaattorisopimuksen mukaista laajakaistan rakentamista. Kuuskaista Osk:n taloudellinen tilanne on haastava ja kunnan sille maksamat maksut uhkaavat mennä hukkaan, mikäli Kuuskaista Osk ajautuisi esimerkiksi konkurssiin. Kunta on neuvotellut KSVV:n kanssa siitä, että KSVV ottaisi rakentaakseen kunnan alueen laajakaistan, mikä tarkoittaisi sitä, että operaattori-
16 sopimus siirrettäisiin Kuuskaista Osk:lta KSVV:lle. Operaattorisopimuksen tarkoittama urakoitsija, Työyhteenliittymä TYL Telog Oy ja Otera Oy (jäljempänä TYL ) on sopimussuhteessa Kuuskaista Osk:aan kuntien valokuitu-verkon rakentamisen osalta, mitkä sopimukset ovat edellä todetulla tavalla siirtymässä KSVV:lle. Verkkoholdingin nykyisten omistajakuntien osalta operaattorisopimukset on vastaavalla tavalla siirretty Kuuskaista Osk:lta KSVV:lle. Kunta edellyttää, että TYL antaa valmistelijan päätösesityksen kohdassa 10. tarkemmin esitetyn vastaantulon niiden kuntien alueella, joissa TYL toimii urakoitsijana. Kunta edellyttää, että tukikelpoinen alue ehditään rakentamaan valmiiksi tukipäätöksissä edellytettyjen määräaikojen puitteissa. Laajakaistan rakentaminen valmiiksi vaatii kuitenkin rahoitusta KSVV:lle, mikä järjestettäisiin sen pääomistajan Verkkoholdingin kautta siten, että Verkkoholding lainaa tarvittavat varat Kuntarahoitukselta, mille lainalle kunta antaisi takauksen. Lisäksi kunta tulisi omistajaksi Verkkoholdingiin tekemällä yhtiöön pääomasijoituksen. Kunta saisi Verkkoholdingin kautta välillisesti omistukseensa sen laajakaistaverkon, johon sillä olisi tullut olemaan Kuuskaista Osk:n operaattorisopimuksen mukaan vain käyttöoikeus. 3. Esityksen pääasiallinen sisältö 1. Kuuskaista Osk:n nyt omistamat ja jo rakentamat laajakaistaverkot siirretään KSVV:lle. Siirto tapahtuu liiketoimintakauppana tasearvolla, vähennettynä erikseen neuvotellulla yleiskustannusalennuksella. 2. Kunta tulee omistajaksi em. Verkkoholdingiin tekemällä siihen pääomasijoituksen. Verkkoholding tulee omistamaan KSVV:n 100 %:sesti Kuuskaistan Palvelut Oy:n luopuessa kuntien edellyttämällä tavalla 10 %:n omistuksestaan yhdellä (1) eurolla. 3. Kunta antaa omavelkaisen takauksen Kuntarahoitukselle Verkkoholdingin ottaman lainan vakuudeksi kunnan alueen verkon rakentamiseksi. 4. Kuuskaistan Palvelut Oy on huolehtinut KSVV:n verkon rakentamiskonsultoinnista osapuolten välillä tehdyn palvelusopimuksen perusteella. Palvelusopimus ei tule koskemaan uusien Verkkoholdingin omistajakuntien toimintaa. KSVV voi lähtökohtaisesti vapaasti tilata kunnan alueen rakentamiskonsultoinnin haluamaltaan taholta. 4. Hankkeen hyödyt ja merkitys Hanke on tärkeä kunnalle elinkeinopoliittisesti koko kunnan alueen
17 ja erityisesti haja-asutusalueiden tietoliikenneyhteyksien kannalta niin kansalaisille kuin yrityksille. Perimmäisenä tavoitteena on kansalaisten ja yritysten tasa-arvoisuus asuin- ja sijaintipaikasta riippumatta. Etuina ovat lähes rajaton tietoliikenteen kapasiteetti ja nopeus myös haja-asutusalueilla. Verkon suunnittelu ja rakentaminen toteutuu tehokkaammin ja taloudellisemmin, koska koko alueen voimavarat yhdistetään, minkä lisäksi EU- ja kansallinen tuki saadaan hyödynnettyä maksimaalisesti, mikä alentaa sekä kuntien että KSVV:n investointikustannuksia. Yritystoiminnan edellytykset ja kilpailukyky paranevat sekä kansalaisten palveluiden saanti ja osallistumismahdollisuudet paranevat, mikä mahdollistaa uusien palveluiden ja liiketoiminnan kehittämisen. Verkko perustuu tehokkaimpaan mahdolliseen tietoliikenneyhteysmuotoon eli valokuitutekniikkaan. Myös kunnat voivat siirtää omia yhteyksiään ja palvelutarjontaansa omaan yhtiöön, joka mahdollistaa merkittävät säästöt. 5. Hankkeen rahoitus ja kustannukset kunnalle Laajakaistatukilain mukainen verkko-operaattorin omarahoitus toteutetaan Verkkoholdingin kautta. Kunnan alueen laajakaistaan liittyvän verkko-omaisuuden hankinta KSVV:öön, sen rakentaminen loppuun kuten myös muut investoinnit rahoitetaan pääosin Kuntarahoituksesta saatavalla lainalla, jonka kunta takaa. Verkkoholding ottaa lainan, jonka kunta takaa. Takauksen määrä on laskettu kuntakohtaisen laajakaistaverkkojen kokonaisrakentamiskustannusten perusteella. Verkkoholding siirtää lainatut varat KSVV:n käyttöön verkkoomaisuuden hankkimiseksi ja verkon loppuun rakentamisen rahoittamiseksi ensisijaisesti oman pääomanehtoisesti. Laajakaistahankkeen toteutukseen tarvittava kunnan omarahoitus ja siihen liittyvä takausvastuu ilmenee taulukosta (LIITE 3). Omistusosuus määräytyy kuntien alueille suunniteltujen verkkojen arvojen mukaisessa suhteessa ja kunta saisi Verkkoholdingin osaketta. Verkkoholding ottaa Kuntarahoitukselta yhden kaikkien uusien kuntien osuudet kattavan lainan, jota se nostaa erissä sitä mukaa kun kunnat antavat takauksia. Kivijärven kunnan osalta Verkkoholding voi nostaa lainan kunnan annettua takauksen. Kivijärven kunnan alueella laajakaistatukilain mukaisen runkoverkon ja liityntäverkon kokonaiskustannusarvio on Keski- Suomen Valokuituverkot Oy:n hankesuunnitelman mukaan noin 3,22 miljoonaa euroa, josta tukikelpoinen valokuituverkko 2,46 miljoonaa euroa, tukikelvoton valokuituverkko 0,69 miljoonaa euroa ja muut kustannukset 0,07 miljoonaa euroa. Em. määrästä valtion tai EU:n laajakaistatukilain mukaista tukea on mahdollista saada
18 enintään 1,08 miljoonaa euroa ja em. tuen ehtona oleva laajakaistatukilain edellyttämä kunnan oma tuki on enintään 0,15 miljoonaa euroa. Eri kuntien tukiprosenttiosuudet vaihtelevat 8/21,78/33 % 6. Kunnan takaus, takauksen vastasitoumus ja vastasitoumuksen vakuus Hankkeen toteuttaminen edellyttää kunnan omavelkaista takausta Verkkoholdingin Kuntarahoituksesta ottamalle lainalle. Laina käytetään KSVV:N pääomittamiseen verkko-omaisuuden hankkimiseksi Kuuskaistalta Osk:lta ja verkon rakentamiseksi valmiiksi. Verkkoholdingin osakaskunnat osallistuvat takaukseen verkkoinvestoinnin mukaisessa suhteessa. Verkkoholding antaa kunnille vastasitoumuksen takauksista ja takauksien vastavakuudeksi KSVV panttaa yrityskiinnityksensä kaupungeille ja kunnille, jotka saavat oikeuden tähän vastavakuuteen takauksien mukaisessa suhteessa. Laajakaistahankkeen katsotaan kuuluvan kunnan toimialaan sen vuoksi, että laajakaistahankkeelle ei ole saatavissa yksityistä toteuttajaa suunnitellulle hankealueelle. Tietoliikenneyhteydet eivät toteudu kaupallisesti Viestintäviraston tekemän hankekohtaisen markkina-analyysin tietojen perusteella. Julkisen tuen tarjouskilpailutuksessa saatiin yksi kiinnostuksenosoitus Kuuskaista Osk:lta, mutta se ei ole pystynyt toteuttamaan hanketta loppuun saakka. Näin ollen alueelliset tekijät huomioiden takaus on mahdollista myöntää. Sijoitettaessa Verkkoholdingin ottama ja kunnan takaama laina KSVV:öön pääomalainana kysymyksessä ei ole julkista tukea. Kuntalain mukaan takaus voi kuulua kunnan toimialaan. Lisäksi Hämeenlinnan hallinto-oikeus on Viitasaaren kaupunginvaltuuston tekemästä päätöksestä tehdyn valituksen johdosta antamassaan ratkaisussa Dnro 15/0054/3 katsonut, että kaupungin osallistuminen laajakaistahankkeeseen ja takauksen antaminen kuntien tätä tarkoitusta varten perustamalle yhtiölle kuuluu kunnan toimialaan. Hallinto-oikeuden mukaan tässä tapauksessa ei ole kyse sitoumuksen antamisesta kuntaan nähden ulkopuolisen yrityksen velasta vaan sellaisen investoinnin rahoittamiseen liittyvästä järjestelystä, johon kaupunki itse osallistuu muiden kuntien kanssa omistamansa yhtiön kautta. Laajakaistarakentamisen tuesta haja-asutusalueella annetun lain tavoitteita edistävälle ja EU-tukikelpoiseksi katsotulle hankkeelle ei ole ollut saatavissa yksityistä toteuttajaa suunnitellulle hankealueelle. Se, että Kuuskaistalla Osk:lla ei ole ollut taloudellisia edellytyksiä toteuttaa hanketta, ei hallinto-oikeuden mukaan osoita hankkeen olevan toteuttamiskelvoton kuntien yhteisesti
19 toteuttamana. Taattavilla lainoilla rahoitetaan elinkeinotoimintaa, johon Viitasaaren kaupunki itse osallistuu kuntien yhdessä omistaman yhtiön kautta. Hallinto-oikeuden mukaan kaupungin osallistuminen kysymyksessä olevaan laajakaistahankkeeseen ja takauksen antaminen kaupungin ja viiden muun kunnan yhteisesti omistamalle Verkkoholdingille on siten kuulunut kunnan toimialaan. EU:n valtiontukisäännökset otetaan joka tapauksessa huomioon takauksia myönnettäessä. Tämän johdosta takaus KSVV:lle ei ollut mahdollinen, vaan takaus myönnetään Verkkoholdingin Kuntarahoitukselta otettavalle lainalle. Sen johdosta, että takaustoimenpiteeseen ei sisälly edellä mainitulla järjestelyllä toteutettuna julkista tukea, voidaan se antaa myös tähän hankkeeseen, johon on annettu maksimimäärä EU-ehtoista avustusta. Laajakaistahankkeen runkoverkon osalta sekä ELYkeskuksen että Viestintäviraston kautta tulevat tuet ovat EUehtoisia. 7. Yhtiöiden työnjako Laajakaistaverkon omistajana ja operaattorina ja verkkojen rakentajana toimii Keski-Suomen Valokuituverkot Oy ( KSVV ). Sen toimiala on laajakaistaliiketoiminta, joka käsittää tietoliikenneverkkojen rakentamisen, omistamisen ja ylläpidon sekä kokonaistietoliikennepalvelujen tuottamisen koko Suomessa, pääasiallisena markkinaalueena Keski-Suomi. Lisäksi yhtiö harjoittaa sähköisten palveluiden tarjoamista julkiselle hallinnolle. Yhtiö toimii liiketaloudellisin periaattein, ja sen tulee kyetä toimia kannattavasti. Täsmällistä kannattavuus- tai tuottotavoitetta ei aseteta. Ohessa yhtiön yhtiöjärjestys ja osakassopimus (LIITTEET 6 JA 7). Keski-Suomen Verkkoholding Oy on kuntien kokonaan omistama yhtiö, joka KSVV:n pääomistajana vastaa kuntien puolesta KSVV:n omistajaohjauksesta. Kunnilla ei ole suoraa omistusta KSVV:ssä, vaan omistus ja omistusohjaus toteutuu siis Verkkoholdingin kautta. Yhtiön yhtiöjärjestys, osakassopimus sekä mallipohjana Pihtiputaan kunnan liittymissopimus osakassopimukseen ovat liitteenä (LIITTEET 4 ja 5). Kunta tulisi liittymään osakassopimukseen liittymissopimuksella (LIITE 5). Osakassopimuksen muuttamisesta siten, että jokainen kunta saisi edustuksen yhtiön hallitukseen, neuvotellaan järjestelyn toteuttamisen jälkeen. 8. Kuntien omistaja-aseman pysyvyyteen liittyvät määräykset KSVV:n omistuksen pysyvyys perustajaosakkailla on turvattu sekä lunastus- että suostumuslausekkein yhtiöjärjestyksessä. Jos yhtiön osake siirtyy yhtiön ulkopuoliselle uudelle omistajalle, on siirrosta
20 viipymättä ilmoitettava yhtiön hallitukselle. Yhtiöllä on ensisijainen ja osakkeenomistajilla toissijainen oikeus lunastaa ulkopuoliselle siirtyvä osake. Lunastusoikeus koskee kaikkia saantoja. Lisäksi yhtiöjärjestykseen sisältyy suostumuslauseke. Sen mukaan yhtiön osakkeiden hankkiminen luovutustoimin vaatii yhtiön hallituksen suostumuksen. Lisäksi vielä KSVV:n osakassopimuksessa on osakkaiden etuostooikeutta koskeva määräys. Mikäli osakas aikoo luovuttaa yhtiön osakkeita, sitoutuu osakas kaikissa tilanteissa ensisijaisesti tarjoamaan osakkeensa yhtiölle hankittavaksi ja toissijaisesti toiselle osakkaalle hankittavaksi. Yhtiöjärjestys- ja osakassopimusmääräykset huomioon ottaen KSVV:n osakkeet eivät missään olosuhteissa voisi siirtyä ulkopuolisen kolmannen tahon omistukseen ilman kuntaosakkaiden suostumusta. 9. Hankkeen riskit Hankkeen selvitysryhmä kartoitti aikanaan vuodevaihteessa verkkotoiminnan ja omistajakuntien kannalta seuraavia hankkeeseen liittyviä riskejä, joiden nykytilanne on arvioitu riskin kuvaamisen jäljessä. A. Korkotaso kohoaa selvästi yli nyt laskelmassa käytettyjen korkotasojen. Nykytila: Korkojen nousu ei ole odottavissa vallitsevassa taloudellisessa tilanteessa. B. Liittymämyynti ei onnistu täydellisesti. Liittymämyyntiä voi vaikeuttaa mobiili-laajakaistayhteyksien onnistunut markkinointi. Nykytila: Liittymämyyntiä on tehostettu ja tiedottamista lisätty. C. Liittymien keskipituus nousee suunniteltua pidemmäksi myynnin kohdistuessa ei-kaupalliselle alueelle, mistä seuraa ennakoimattomia ylimääräisiä kuluja. Nykytila: KSVV on jo aloittanut kaupallisen rakentamisen sen omistajakuntien alueelle. Liittymäjohdon pituuteen sidottu hinnoittelu poistaa tämän riskin. D. KSVV:llä on korkeahko liiketoimintariski. Keski-Suomen verkon hinnoittelu ei johda taloudellisesti kannattavaan lopputulokseen. Kannattavan liiketoiminnan saavuttamiseksi yhtiön tulee hankkia myös muuta toimintaa ja muita asiakkaita. Nykytila: Verkkoa on aloitettu rakentamaan myös ei-tuetulle
21 alueelle. 10. Hankkeen välilliset vaikutukset Työpaikkavaikutukset koskevat rakentamisvaiheen suunnittelu- ja rakentamistyöhön osallistuvia yrityksiä. Laajakaistaverkon toteuttaminen parantaa yritysten toimintaedellytyksiä ja parantaa merkittävästi yritysten mahdollisuuksia toimia ja hakeutumista alueelle. Kunnan työntekijöiden määrään hankkeella ei ole vaikutusta. Hanke ei aiheuta markkinahäiriöitä tietoliikennetoimialalla Keski-Suomessa, koska KSVV toimii paikaten markkinapuutetta eli markkinaehtoisen toiminnan jättämää aukkoa. LIITTEET nro:ssa 10. eriteltynä seuraavasti: 1. Operaattorisopimus 1.1. Nykyinen operaattorisopimus Operaattorisopimuksen siirtosopimusluonnos 2. SALAINEN: Rahoituksen ja omistuksen jakautuminen kunnittain 3. SALAINEN: Keski-Suomen Verkkoholding Oy:n nykyinen omistus ja omistajien takauksien määrä, kaupungin omarahoitusosuus ja takauksen määrä 4. Keski-Suomen Verkkoholding Oy:n yhtiöjärjestys 5. SALAINEN: Keski-Suomen Verkkoholding Oy:n osakassopimus ja liittymissopimus osakassopimukseen 6. Keski-Suomen Valokuituverkot Oy:n yhtiöjärjestys 7. SALAINEN: Keski-Suomen Valokuituverkot Oy:n osakassopimus 8. SALAINEN: Kuntarahoitukseen liittyvät asiakirjat: 8.1. Luottoasiakirjamalli 8.2. Johdannaisyleissopimus 8.3. Takaajalta edellytettävät tiedot lomake 8.4. Lainan nosto- ja takaisinmaksutaulukko 8.5. Kuntarahoituksen lainatarjous SALAINEN: Vakuuksiin liittyvät asiakirjat 9.1. Keski-Suomen Verkkoholding Oy:n ja Keski-Suomen Valokuituverkot Oy:n välinen pääomalainasopimus 9.2. Keski-Suomen Verkkoholding Oy:n vastasitoumus kunnille 9.3. Keski-Suomen Valokuituverkot Oy:n yrityskiinnityksien panttaussopimus kunnille 9.4. Kuntien välinen vakuudenjakosopimus 10. SALAINEN: Urakoitsijan akordi ESITYSLISTAN LIITE, SALAINEN: Keski-Suomen Valokuituverkot Oy:n investointi- ja rahoitussuunnitelma (Inspira KSVV:n tietojen pohjalta) (Kunnanjohtaja Pekka Helppikangas, puh )
22 Valmistelijan esitys: Esitetään, että Kivijärven kunta päättää valmistelun pohjalta osallistumisen Keski-Suomen Verkkoholding Oy:n toimintaan, mikä muodostuu seuraavien asiakirjojen ja toimien hyväksymisestä: 1. Liittyminen Keski-Suomen Verkkoholding Oy:n osakassopimukseen Keski-Suomen Verkkoholding Oy:n yhtiöjärjestys 3. Keski-Suomen Valokuituverkot Oy:n osakassopimus Keski-Suomen Valokuituverkot Oy:n yhtiöjärjestys 5. Oman pääoman ehtoisen sijoituksen tekeminen, suuruudeltaan euroa Keski-Suomen Verkkoholding Oy:n omaan pääomaan, jonka vastineeksi kunta saa yhtiön osaketta verkkoinvestoinnin mukaisessa suhteessa. 6. Kunta myöntää euron suuruisen omavelkaisen takauksen Keski-Suomen Verkkoholding Oy:lle Kivijärven kunnan alueella rakennettavan valokuituverkon toteuttamiseksi. Takauksen kesto on enintään 32 vuotta. Takauksesta ei peritä takausprovisiota. Takauksen vastavakuutena on yrityskiinnitys Keski-Suomen Valokuituverkot Oy:n antamaan kiinnityskelpoiseen omaisuuteen. Vakuudet määritellään kuntien kesken erillisellä vakuudenjakosopimuksella rahoitus/takausosuuksien suhteessa. 7. valtuuttaa kunnanhallituksen panemaan täytäntöön tämän päätöksen ja mm. yksilöimään takauspäätöksen kohteena olevan lainanumeron, koska lainaa ei ole olemassa tämän päätöksen tekohetkellä. 8. Kunnan ja Verkko-osuuskunta Kuuskaistan välinen allekirjoitettu operaattorisopimus siirtyy Keski- Suomen Valokuituverkot Oy:lle kuitenkin siten, että siihen sisältyvä aikaisempi takauspäätös puretaan osapuolten yhteisellä sopimuksella samalla kun tämä päätös astuu voimaan. Kunnan operaattorisopimuksen mukainen maksamaton osuus on enintään ,26 euroa, mikä maksetaan Keski-Suomen Valokuituverkot Oy:lle. Näin ollen Kuuskaistalle maksettu kunnan maksama ennakko tulisi täysmääräisesti kunnan hyväksi. Kuuskaistalle maksettu osuus on ,74 euroa. Yhteensä kunnan maksuosuus
23 on euroa. 9. Kunta edellyttää, että Keski-Suomen Verkkoholding Oy toimittaa kunnalle vuosittain raportin liiketoimintansa tilasta. 10. Kunta edellyttää, että Työyhteenliittymä TYL (jäljempänä TYL ) Telog Oy ja Otera Oy antavat seuraavanlaisia myönnytyksiä: Ensinnäkin TYL antaa Keski-Suomen Valokuituverkot Oy:lle liitteessä 10 luetellut akordit. Toiseksi TYL sitoutuu olemaan perimättä viivästyskorkoja KSVV:ltä niistä erääntyneistä saatavistaan, jotka siirtyvät Kuuskaista Osk:lta. Kolmanneksi TYL sitoutuu antamaan haja-asutusalueiden verkon rakentamisen osalta runkoverkkojen rakentamisesta -5,5% (runkoverkon yksikköhinnasta) sekä liityntäverkon osalta -1,5% (liityntäverkon yksikköhinnasta) alennuksen. Neljänneksi, TYL sitoutuu hyvittämään kaikista yhteisurakointireiteistä muiden osapuolien suhteessa ojankaivuukustannukset. Eli jos TYL:llä on tilaajana kaksi osapuolta eli KSVV:n lisäksi joku kolmas osapuoli, hyvitys on 50 % kaivuuhinnasta (ei kokonaishinnasta). 11. Kunta edellyttää, että 11.1 Kuuskaista Osk luopuu 10 %:n omistuksestaan KSVV:ssä yhdellä (1) eurolla Kuuskaistan Palvelut Oy:n ja KSVV:n välinen palvelusopimus ei tule koskemaan tämän kunnan verkon toimintaa Kuuskaista Osk suostuu tukien siirtämiseen KSVV:lle Ennen Kuuskaista Osk:n ja KSVV:n välistä Kivijärven laajakaistaverkon liiketoimintakauppaa tehdään due diligence tarkistus siirtyvistä varoista ja veloista. Kunnanjohtaja: Kunnanhallitus esittää valtuustolle valmistelijan esityksen hyväksymistä. Päätösesitys hyväksyttiin yksimielisesti.
24 Kvalt Liite nro 8. hyväksyi yksimielisesti kunnanhallituksen esityksen. Toimeksi Kunnanjohtaja
25 KIIREELLISET ASIAT Kvalt Kiireellisiä asioita ei ollut MUUT MAHDOLLISET ASIAT Kvalt Muita mahdollisia asioita ei ollut.
KIVIJÄRVEN KUNTA. Esityslista. Kunnanhallitus. Kokousnumero 6 / 2015 Aika Maanantai 18.05.2015 klo 18.30 Kokoushuone 1 (khall)
Esityslista Kokousnumero 6 / 2015 Aika Maanantai 18.05.2015 klo 18.30 Paikka Kokoushuone 1 (khall) KOKOUSKUTSU / ASIALISTA Maanantaina 18.05.2015 klo 18.30- Kokoushuone 1 (khall) Nro 6 / 2015 ASIA LIITE
KIVIJÄRVEN KUNTA. Esityslista. Kunnanvaltuusto. Kokousnumero 5 / 2015 Aika Maanantaina 21.09.2015 klo 19.00
Esityslista Kokousnumero 5 / 2015 Aika Maanantaina 21.09.2015 klo 19.00 Paikka Valtuustosali KOKOUSKUTSU / ASIALISTA Maanantaina 21.09.2015 klo 19.00 Valtuustosali Nro 5 / 2015 ASIA LIITE 32 12 KOKOUKSEN
ESITYSLISTA Kokousnumero 3/2015 Aika Ti klo 17.00 Paikka Kunnanhallituksen kokoushuone ASIALISTA Tiistaina Kunnanhallituksen kokoushuone Nro 3/2015 ASIA LIITE 13 KOKOUKSEN LAILLISUUS JA PÄÄTÖSVALTAISUUS
PÖYTÄKIRJA Kokousnumero 3/2015 Aika Ti klo 17.00 Paikka Kunnanhallituksen kokoushuone ASIALISTA Tiistaina Kunnanhallituksen kokoushuone Nro 3/2015 ASIA LIITE 13 KOKOUKSEN LAILLISUUS JA PÄÄTÖSVALTAISUUS